ประจำเดือนมาครั้งสุดท้ายวันที่ 27 ก.ค.62 คาดว่าประจำเดือนครั้งต่อไปจะมาประมาณวันที่ 21-23 ส.ค.62 วันที่ 20-21 ส.ค.62 ได้กินยาเลื่อนประจำเดือน จำนวน 2 วัน วันละ 1 เม็ด หลังจากวันที่ 22 ส.ค.62 ได้หยุดทานยา ผ่านไป 5 วัน ประจำเดือนยังไม่มา มีเพศสัมพันธ์หลั่งในตลอด มีโอกาสที่จะท้องไหมคะ
สวัสดีครับ sasitornการที่ประจำเดือนไม่มา อาจเกิดจากสาเหตุต่างหลากหลายเช่น1. การตั้งครรภ์ หากมีเพศสัมพันธ์โดยไม่มีการคุมกำเนิด ก็ย่อมมีโอกาสที่จะตั้งครรภ์ได้เสมอครับ2. มีความเครียด ทำงานหนัก พักผ่อนน้อย อดนอน อดอาหาร ภาวะทางจิตใจ เป็นต้น3. มีการเจ็บป่วยไม่สบาย เช่น ไข้หวัด โรคไทรอยท์ โรคทางกายอื่นๆ ถุงน้ำรังไข่เป็นต้นดังนั้น จากประวัติของหากมีเพศสัมพันธ์โดยไม่ป้องกันโดยตลอดนั้น ต้องระวังภาวะตั้งครรภ์เป็นอันดับแรกครับ ซึ่งโดยปกติการตรวจการตั้งครรภ์ที่ให้ผลที่คอนข้างแน่นอนแนะนำให้ตรวจหลังประจำเดือนขาดไป1-2สัปดาห์ จะค่อนข้างเชื่อถือผลได้ครับ หากไม่ตั้งครรภ์ก็อาจเกิดจากสาเหตุข้างต้น แนะนำให้ดูแลสุขภาพลดความเครียด หากยังไม่มาอาจไปพบแพทย์เพื่อตรวจเพิ่มเติม